სემიუელ ლეროი ჯექსონი

**სამუელ ლეროი ჯექსონი** ( დ. 21 ქირსეთუთა, 1948)  — ოსკარიშ ნომინანტი დო BAFTA-შ გომორძგუაფილი ამერიკალი არტისტი.

## ბიოგრაფია
### რინაშ ადრეიანი წანეფი
სემიუელ ლ.ჯექსონი დებადუ 1948 წანაშ 21 ქირსეთუთას, ვაშინგტონს. თიქ ირდუ ჩატანუგას, ტენესი, დიამუშიშ, ელიზაბეტ ჯექსონწკუმა ართო. მუამიში ოხორანდუ კანსასას, მისური, უკული ქოთ დოღურუ. სამანჯელი ალკოჰოლი რდჷ. ჯექსონქ ხვალე მუზმაშარენ შეხვადუ მუამუშის. თინა გილეშუ  Riverside High-ს (ათეჟამო Chattanooga School for the Arts and Sciences). ათეშ უკული თიქ მერთუ Morehouse College-ს, ატლანტა, ჯორჯიაშ შტატი.

### კარიერა

ჯექსონქ კარიერა დიჭყუ 1972 წანას, ფილმის „Together for Days“. ათე დაჭყაფური როლიშ უკულ, თიქ გინოჭყვიდუ ულინუდკო ოხორინალო ნიუ-იორკიშა, მუთიქ წუმოძინა მუღუ. 1981 წანას, თიქ არსულ უშანე როლი ფილმის  „რეგთაიმი“. თიშ უკული 6 წანაქ ჯექსონშო უწუმუძინუქ იჸუ. 1987 წანას, თიქ აკათუ ფილმის „თახმი ედი მერფი“, დო 1988 წანას, ფილმის „ამერიკას დორთინა“. 1981 წანას, ჯექსონქ გეჩინებაფუ სპაიკ ლი დო 1988 წანას ილაჸაფუ თიშ ფილმის „School Daze“. ათეს მაჸუნუ ფილმეფქი: „ჸოროფაშ ზუღა“ (1989),დიდებუანი ბოშეფი (1990), „ბლუზი უჯგუში რინაშე“ (1990) დო „ნაჩჷლეთი“ (1990). სპაიკ ლიშ მოხვარათ ხოლო თიქ ილაჸაფუ ფილმის „ჯუნგლეფიშ ჩეჩხური“.

ჯექსონიშ წუმოძინა გიშიგორე 1990-93 წანეფს. თიქ ილაჸაფუ: „ხვალე ბიზნესი“ (1991), „ავტორიტეტი“ (1992) თუფაქ შაკურწკუმა ართო, „პატრიოტული ლაჸაფეფი“ (1992), „კასილი ანჯარი 1“ (1993) „ამოსი დო ენდრიუ“ (1993) დო „იურული პერიოდიშ პარკი“(1993).

1994 წანას თის მიარცხუ კვენტინ ტარანტინოქ დო ფილმ „მაკულატურას“ ჯულს ვინფილდიშ როლი მიარზიუ. ჯექსონშო უჯინუ რდჷ, ნამდა ათე როლქ სპეციალურო თიშო იწარუნ. ფილმის ოკათუდ ბრელი ჩინებული მურიცხი: ჯონ ტრავოლტა, უმა თურმანი, ბრიუს უილისი დო შხვეფი. ათე როლით ჯექსონი ნომინირებული რდჷ ორქოშ გლობუსის დო BAFTA-შ დაჯილდოეფეფს. არტისტიქ ხვალე ათე ეკონია მიგუ.

1995-1997 წანეფს ილაჸაფუ ფილმეფს: „ღურაშ ჯუნა“, „ჸონიერი ნეძი 3“, „დიდი ჩე ტყურა“, „ჸვილუაშ ბორჯი რე“, „გირძეხანამ ჯუნა ლურიშ ოწოხოლე“, „ობედიშწარუ ბრუოიანი“, „ართი ბრუო შკვითი“, „ევაშ დუდოფორუ“ დო „ჯეკი ბრაუნი“. ათე ეკონიაშო მიღუ ბერლინალეშ ვარჩხილიშ თუნთი საუჯგუშო არტისტი კოჩიშო დო ორქოშ გლობუსიშ მასმა ნომინაცია. 1998 წანას თარი როლი ილაჸაფუ ფილმის  „მუმარაგადაფალი“, ათე წანას ილაჸაფუ ფილმის  „ჭითა ვიოლინო“, მუთიქ ძამი წუმოძინაქ იჸუ თიშო.

1999 წანას, ილაჸაფუ ფილმის „მურიცხული ლჷმეფი, ეპიზოდი I: ფორილი სართხილო“. მუსით გიაჸუნუ ფილმიშ გაგინძარებაქ 2002 წანას „მურიცხული ლჷმეფი, ეპიზოდი II: კლონეფიშ გენთხაფა“ დო 2005 წანაშ „მურიცხული ლჷმეფი, ეპიზოდი III: სითეფიშ ნჯარიშ ეშაღალა“. ჯექსონქ ილაჸაფუ თიჯგურა წუმოძინელი ფილმეფს მუჭომით რენ: „უცილებუ“ (2000), „ლჷმაში წესეფი“ (2000), „ადამიერი ფოქვაშე“ (2001), „სუმი იქსი“ (2002), „ფორმულა 51“ (2002), „ბაზა“ (2003), „სპეცრაზმი“ (2003), „ჩქიმ ქიანას“ (2004), „სუპერფანია“ (2004), „დოჸვილი ბილი, ტომი 2“ (2004), „კოჩი“ (2005), „სუმი იქსი 2“ (2005), „მაწვართალი კარტერი“ (2005), „უშქურანჯობაში ჸუდე“ (2006), გვერეფი ფურინჯის (2006), „ჩემპიონიშ დორთინა“ (2007), 1408 (2007), „უჩა გვერიშ კუსაფი“ (2007) „მაწიმინდალი“ (2007), „რკინაშ კოჩი“ (2008), „გენაძახა ნაფეშერეფი (2009)“, რკინაშ კოჩი 2 (2010), კაპიტანი ამერიკა: მაართა ნჯარიშ ეშმაღალარი (2011), ჯანგო დუდიშული (2012), ნჯარიშ ეშმაღალარეფი (2012), კაპიტანი ამერიკა: ზოთონჯიშ ჯარიშკოჩი (2014), გაჯოგალი ბრუო (2015).

2012 წანას ჯექსონქ კინ ილაჸაფუ ტარანტინოშ ეკონია ფილმის „ჯანგო დუდიშული“. ჯექსონქ არსული სტეფანიშ როლი, უჩახიტამ მოინალეშ, ნამუთ ჭკორობაშ დო რასიზმიშ მათხილარო გიშურს.

### პიჯული რინა
ჯექსონიქ იგურგინუ ამერიკალ არტისტი, ლატანია რიჩარდსონწკუმა, 1980 წანას. ჭკობა, ნამუთ ოხორანს ლოს-ანჯელესის დო ჸუნა ცირასქუა, ზოი. თიქ დებადუ 1982 წანას დო გურაფლენს კულინარიაშ სკოლასი.
[thumb|400px|სამუელ ლ. ჯექსონი ფილმის „[მაკულატურა (ფილმი)|მაკულატურა“]]
## ფილმოგრაფია

## რესურსეფი ინტერნეტის

*
*ოფიციალური საიტი

კატეგორია:დუნაბადი 1948
კატეგორია:ამერიკალი არტისტეფი